Aleksas Baltrūnas

Aleksas Baltrūnas (1925 m. vasario 9 d. Kupiškis – 2001 m. balandžio 15 d. Vilnius) – lietuvių rašytojas.

 Biografija 
Dirbo periodinių leidinių redakcijose, Lietuvos radijuje. 1965–1972 m. žurnalo „Kultūros barai“ redaktorius.

Sūnūs: geologas Valentinas Baltrūnas ir chemikas Gintaras Baltrūnas.

 Kūryba 
Jo apysaka „Tolimi keliai“ (2 d. 1958 m.) – vienas pirmųjų socialistinio realizmo metodu parašytų kūrinių lietuvių literatūroje. Romane „Tu mane šauki?“ (1964 m.), apsakymuose (rinkiniai „Pavasario srautas“ 1953 m., „Lietus“ 1960 m., „Šviesos gimimas“ 1974 m.) vyrauja buitinės ir šeimos problemos, dorovinės kolizijos. Rinkinio „Ant katpėdėlių kalno“ (1983 m.) apsakymus sieja tie patys veikėjai ir pasakotojas; juose ryški žmogaus likimo tema, lyrinės intonacijos. Parašė autobiografines knygas „Pavasaris – ruduo“ (1986 m.), „Vaga po vagos“ (1988 m.), apsakymų vaikams. Išleido publicistikos knygas „Keliai – artimi ir tolimi“ (1977 m.), „Prie žmogiškosios šilumos versmių“ (1986 m.).

 Įvertinimas 
 1984 m. literatūrinė Gabrielės Petkevičaitės-Bitės premija

 Literatūra 
 Aleksas Baltrūnas: gimimo 75-osioms metinėms, parengė Kostė Kleniauskienė. Kupiškis, Kupiškio rajono savivaldybės viešoji biblioteka, 2000 m.

 Šaltiniai 

Kategorija:Lietuvos rašytojai
Kategorija:Socrealizmo rašytojai
Kategorija:Lietuvos redaktoriai
Kategorija:Gabrielės Petkevičaitės-Bitės premijos laureatai